**СЪСТОЯНИЕТО НА РОТАРИ ФОНДАЦИЯТА**

**Орсчелик Балкан**

**Попечител на РФ, ПДРИ**

**Семинар за РФ**

**19 ноември 2016**

1. Уважаеми

Дистрикт гуверньор Димитър,

Основател на Ротари в България, Калчо Хинов,

ПДГ и Председател за РФ в дистрикта, Нина Митева,

Изтъкнати паст дистрикт гуверньори,

Дистриктни лидери,

Клубни президенти,

Приятели ротарианци,

Мое ротарианско семейство, дами и господа,

1. ДОБРО УТРО, за мен днес е специален ротариански ден, тъй като отново съм в родината на баща си, заедно с моите добри приятели, с които съм имал честта и привилегията да допринеса за създаването и развитието на Ротари в България. Много ви благодаря за обичайната приятелска топла гостоприемност, която щедро ни оказвате от самото ни пристигане на летището. Също така много благодарности за ротарианеца Николай Момчилов, който се грижи за мен много добре като мой Асистент. Както съм споменавал в мои предишни речи, баща ми е роден във Видин, а името ми е Балкан. Очевидно всеки път, когато дойда в България, аз се чувствам у дома. Още веднъж много благодарности за топлото ви ротарианско гостоприемство. Преди да започна презентацията си, моля, позволете ми да изразя дълбоката си благодарност към моя много добър дългогодишен приятел, ПДГ Калчо Хинов, за изключителната работа по създаването и развитието на Ротари не само в България, но и във всички балкански държави. Той е един от изтъкнатите лидери от нашата Зона 20. Моля заедно да изкажем признанието си за страхотната му работа в Ротари със силни аплаузи. Позволете ми и да изразя високата си оценка за моята добра приятелка и Председател на Комитета за Фондаията във вашия дистрикт, ПДГ Нина Митева, за безкористната и отдадена работа за Ротари Интернешънъл и Ротари фондацията.
2. А сега ще говоря по темата, по която най-много обичам да говоря. Фондацията на Ротари. Акцентирайки върху “**правенето на добро**” по света от 100 години насам, ще споделя с вас състоянието на Ротари фондацията към днешна дата.
3. Ротари фондацията функционира неуморно и последователно в ръцете на безкористни и отдадени ротарианци от 1917г, за да подобри условията на живот на хората, за да направи нашия свят по-добро място за живот. **Мисията на Ротари фондацията е да позволи на ротарианците да развиват световното разбирателство, добронамереността и мира чрез подобряване на здравеопазването, подкрепа за образованието и намаляване на бедността**.
4. За да осъществим тази мисия, ние сме се фокусирали върху шест сфери с цел постигане на по-голямо въздействие. Тези шест сфери на фокус са:

* Мир и предотвратяване /разрешаване на конфликти
* Превенция и лечение на заболявания
* Вода и хигиена
* Майчино и детско здравеопазване
* Основно образование и грамотност
* Икономическо и обществено развитие

1. Имаме безброй примери как работи нашата Фондация, като спасява и подобрява живота на хората по целия свят. Всички ние трябва много да се гордеем, че започваме честванията на **Стогодишнината на нашата Фондация** и ще споделим кулминацията на тези чествания на конгреса в Атланта. Помислете само — цял век “Правим добро по света.”
2. Идеята за нашата Фондация е вдъхновена от речта на Президента на РИ Арч Клъмф на конгреса на Ротари през 1917г. в Атланта. По-късно същата година Ротари получава първото си дарение от 26.50 щ.д. Днес нашата Фондация има 1 милиард щ.д. в активи в брой и очаквани постъпления. От първата вноска до днес РФ и е изразходвала 3 милиарда щ.д. за програми и проекти.
3. Тези 3 милиарда щ.д., които са платени по програми, са осигурили чиста вода за стотици хиляди хора и достъп до здравни услуги за безброй други. С тези средства ние сме научили хората да четат и пишат и сме им помогнали да развият умения, които им позволяват да издържат семействата си. И всяка година изпращаме десетки обучени омиротворители в нашия размирен свят, за да работят по разрешаването на конфликти и предотвратяването на разрушителните последствия, до които подобни конфликти могат да доведат.
4. Всяка година се доближаваме все повече до премахването на детския паралич. Африканският континент отбеляза една година без нов случай на полио, но след това бе регистриран последният случай в Нигерия на 24 юли 2014г.
5. Въпреки това и, за съжаление, още два нови случая са докладвани в Нигерия неотдавна. Затова, докато не преодолеем това препятствие, няма официално да обявим, че Африка е напълно свободна от детски паралич. Освен този случай, днес дивият полиовирус циркулира постоянно само в две държави — Афганистан и Пакистан. Вярваме, че ще премахнем детския паралич в тези две страни, както сме правили на други места в миналото. И заедно с нашите партньори ще обявим пред света, че сме премахнали детския паралич завинаги.
6. Когато Ротари разработва програмата Полио Плюс преди 30 години, полиомиелитът поразява по 350,000 души годишно в 125 страни. Случаите спадат до 359 през 2014г и до 74 през 2015г.
7. Към 22 февруари 2016г, общият брой на случаите на див полиовирус през 2016г е само двадесет и един в Пакистан, Афганистан и Нигерия. Последните бройки са посочени на екрана.

Брой случаи на див полиовирус (към 22 февруари 2016г)

|  |  |  |  |  |
| --- | --- | --- | --- | --- |
| Държава | 2014 (календарна година) | 2015 (до днес) | 2016 (до днес | Дата на последния случай |
| Пакистан | 306 | 54 | 13 | 17 ян. 16 |
| Афганистан | 28 | 20 | 6 | 20 дек. 15 |
| Сомалия | 5 | 0 | 0 | 11 авг. 14 |
| Нигерия | 6 | 0 | 2 | 24 юли 14 |
| Камерун | 5 | 0 | 0 | 9 юли 14 |
| Екваториална Гвинея | 5 | 0 | 0 | 3 май 14 |
| Ирак | 2 | 0 | 0 | 7 април 14 |
| Сирия | 1 | 0 | 0 | 21 ян. 14 |
| Етиопия | 1 | 0 | 0 | 5 ян.14 |
| Общо | 359 | 74 | 21 |  |
|  |  |  |  |  |

1. Ротарианците работят неуморно, като участват като доброволци в имунизационни кампании, подобряват осведомеността и набират средства за постигането на този успех. Продължаваме да работим и ще продължим да работим, докато работата не бъде свършена и не премахнем полиомиелита завинаги.
2. Целите за набиране на средства и Прогресът за 2015-16 са показани на екрана. Както виждате, очаквахме общата сума на даренията да бъде 35 милиона щ.д., а събрахме 38.9 милиона до 30 юни 2016г. Ако ми позволите, ще насърча и всеки един от вас да направи скромна вноска за нашата Фондация. Тя ще е важно дарение за РФ през нейната стотна юбилейна година.

Цели за набиране на средства и Прогрес за 2015-16\*

|  |  |
| --- | --- |
| Цели за набиране на средства | Прогрес в набирането на средства |
| 1,500 щ.д. на клуб/общо 35 милиона щ.д. | Общо дарения (към 30  юни 2016) 38.9 милиона щ.д. |
| 20% или повече от DDF от всички дистрикти/общо 7 милиона щ.д. | Събрани от DDF: 7.6 милиона щ.д. |
| 3.5 милиона щ.д. в Големи дарения | Големи дарения: 4.4 милиона щ.д. |

1. Позволете ми сега да ви покажа състоянието на нашата служба и способности. Нашата Фондация има сигурна и силна финансова структура. Все пак напоследък имаме затруднения в постигането на очакваните цели за приходи поради непредвидени промени в обменните курсове и други икономически фактори извън контрола ни. На този слайд виждате очакваните приходи към нашия бюджет.
2. Що се отнася до Годишния фонд, както виждате, тенденцията е повишаване към нашите цели.
3. Този слайд показва резултатите от нашите дарения през ротарианската 2014-15 година, по държави.
4. На този слайд виждате разпределението на даренията по фондовете.
5. За мен е радост да ви информирам, че Дарителският фонд на нашата Фондация достигна **1 милиард щ.д.** през ротарианската 2014 – 2015 година. Изпреварихме графика с две години.
6. Скъпи мои приятели. Ще се съгласите с мен, че трябва да поддържаме нашата Фондация възможно най-силна. Поради тази причина трябва с готовност да поддържаме даренията си силни и нарастващи. Дарението за една фондация е като капитала за една компания. Както всички вие добре знаете, колкото е по-силен капиталът на една компания, толкова по-силна става компанията. По подобен начин, нашата Фондацията ще стане по-силна с увеличаването на нашите дарения.
7. Ротари започва своите усилия за изграждане на даренията през 1982г, със своя Постоянен фонд. Имаме четири основни фонда в нашата Фондация: Годишният програмен фонд, Фондът за центровете за мир, Предизвикателството от 200 милиона за Полио и Дарителският фонд.

За съжаление, въпреки своята значимост, Дарителският фонд е най-слабо познат между тези четири фонда. Известен е само на 3 до 5 % от ротарианците. Все пак дължим благодарности на нашите попечители и някои ентусиазирани ротарианци, както и на някои забележителни дарители, за предсрочно постигнатите цели за Фондацията. Към момента, Дарителският ни фонд се състои то 361.5 милиона щ.д. в брой и 661.6 милиона щ.д. в очаквани приходи.

1. Вече имаме работна група, която да улеснява даренията към нашата Фондация. Нашето мото е “**2 милиарда и 25 до 2025**”, което означава, че целим да увеличим даренията си до **2 милиарда и 25 щ.д. до 2025 година.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Трансфер:** |  |  |  |  |  |  |  |  |  |  |  |
| Приходи за изразходване/трансфери | (11.736) | (12.980) | (17.800) | (19.000) | (20.300) | (21.800) | (23.600) | (25.500) | (27.600) | (29.800) | (31.800) |
| Нетни активи | 361.494 | 356.820 | 379.320 | 405.282 | 436.760 | 471.809 | 510.489 | 552.860 | 596.490 | 636.447 | 675.304 |
|  |  |  |  |  |  |  |  |  |  |  |  |
| Очаквани приходи | 661.000 | 690.900 | 745.900 | 805.400 | 869.100 | 938.100 | 1.012.700 | 1.093.400 | 1.180.700 | 1.275.200 | 1.377.500 |
|  |  |  |  |  |  |  |  |  |  |  |  |
| **Общо Окончателни дарения и очаквани приходи** | **1.022.494** | **1.047.720** | **1.125.220** | **1.210.682** | **1.305.860** | **1.409.909** | **1.523.189** | **1.646.260** | **1.777.190** | **1.911.647** | **2.052.804** |
|  |  |  |  |  |  |  |  |  |  |  |  |
| Необходими за достигане на 2милиарда щ.д. | 977.506 | 952.280 | 874.780 | 789.318 | 694.140 | 590.091 | 476.811 | 353.740 | 222.810 | 88.353 | (52.804) |
| 2.000.000 |  |  |  |  |  |  |  |  |  |  |  |

1. Ето и планът за постигане:

ПОПУЛЯРИЗИРАНЕ И УЛЕСНЯВАНЕ

* Инициативи за Големи дарения към Ротарианските центрове за мир и сферите на фокус
* Актвиране на съветниците за Дарения / Големи дарения
* Улесняване на комуникацията и обучение

1. Сега да насочим поглед към грантовете на Ротари фондацията. Искаме да се уверим, че всички дистрикти участват в глобални грантове, насочени към ключови проблеми в шестте сфери на фокус на Ротари фондацията. Глобалните грантове са сравнително нови за ротарианците и някои от нашите приятели все още свикват с изискванията.
2. Но ние виждаме страхотни успехи в практиката на Глобалните грантове с най-разнообразни проекти по целия свят — от програма за ограмотяване на пълнолетни в Детройт до постижение за подобрение на качеството на въздуха в Непал и редица водни проекти в цяла Африка.
3. Тук виждате цифрите, хвърлящи светлина върху кандидатурите за Глобален ГРАНТ през ротарианската 2015-2016 година. Глобалните грантове представляват значително разширяване на нашата хуманитарна служба — както по отношение на обхвата, така и по отношение на ресурсите. Тези грантове насърчават ротарианците да мислят по-мащабно и да създават проекти, които имат трайна стойност.
4. По-големите проекти изискват и повече пари. Очевидно те задължават нашата Фондация да си поставя по-амбициозни цели за набиране на средства. Текущите **Глобални грантове по сфери на фокус** се виждат на екрана.
5. Тези цифри са допълнителни показатели за развитието на Глобалните грантове. Този слайд показва сравнение между одобрените Глобални грантове през последните две ротариански години на месечна основа.
6. Бюджетът за Глобалните грантове и сумата, изразходвана за Глобални грантове, през последните две години са на екрана.
7. Поглеждайки към Дистриктните грантове, тук виждате цифрите по бюджета и изразходваните суми през последните две ротариански години.
8. Когато погледнем съотношението между Глобалните грантове и Дистриктните грантове, забелязваме, че използването на Глобалните грантове е слабо. През 2015-16 година само 13% от клубовете са участвали в ГГ. Трябва да изтъкваме пред клубовете си значимостта и стойността на ГГ, за да защитим международния характер на Ротари.
9. Зная, че “отказите на предложения за Глобални грантове” са сред основните оплаквания, които идват от нашите клубове и дистрикти. Тези цифри показват стойностите на неотдавнашните откази на кандидатури за Глобални грантове. Както виждате, **основната причина за отказ е, че “не се вписват” в сферите на фокус.** Другите често срещани причини са свързани със закупуването на автомобили или апаратура. Вярвам, че колкото по-добре обучаваме нашите дистрикти и клубове, толкова по-малко ще бъдат тези недостатъци.
10. В този момент трябва да акцентирам върух промяна във фокуса на Фондацията по отношение на устойчивостта. **ПРОМЯНАТА В ЦЕЛТА НА РФ ОТНОСНО ПРОЕКТИТЕ ОТ ПРОСТО ДОСТАВЯНЕ НА СТОКИ КЪМ ИЗВЪРШВАНЕ НА ПОЗИТИВНА ПРОМЯНА В ЖИВОТА НА ХОРАТА.**
11. В този ред на мисли Мениджърите от сферите на фокус гледат:

- **СЪВМЕСТИМОСТ със сферите на фокус**. С други думи, Проектът в съответствие ли е с политиката и критериите за допустимост?

- Също така следят за **качеството на проекта**. Качеството на проекта се определя от:

* Нивото на обществена ангажираност,
* Позитивното въздействие на проекта връху повишаването на капацитета на общността или изграждането на умения в общността
* И устойчивостта на проекта, в зависимост от това колко добре съответства на критериите за СЪВМЕСТИМОСТ.

1. Нека сега погледнем към структурата на Ротари фондацията в глобален план
2. Освен нашата Централа, Ротари се представлява от своите международни офиси чрез:

- Офис за Европа / Африка в Цюрих

- Офис за Япония в Токио,

- Офис за Южния Тихи океан и Филипините в Парамата,

- Офис за Южна Азия в Ню Делхи,

- Офис за Корея в Сеул,

- Офис за Бразилия в Сао Паоло, и

- Офис за Южна Америка в Буенос Айрес

1. Освен това имаме 8 Асоциирани фондации на Ротари, две в Германия и по една в Канада, Индия, Обединеното кралство, Австралия, Бразилия и Япония.
2. Този слайд показва даренията на Асоциираните фондации като процент от общите дарения към РФ.
3. Речта ми няма да бъде пълна, ако не спомена нашите усилия за мир чрез нашите Центрове за мир по света.
4. Ние осигуряваме Магистърски програми за мир и предотвратяване/разрешаване на конфликти чрез партниращите ни пет университета. Тези университети са:

- Дюк – Университета на Южна Каролина

- Международния християнски университет

- Университета на Брадфорд

- Университета на Куинсланд

- И Университета Уппсала

Освен това предлагаме образование по Сертификат за професионално развитие чрез партньорството си с Университета Чулалонгкорн.

1. Тази снимка показва как ротарианските стипендианти за мир са разпръснати и работят по целия свят.
2. **Нашата цел за финансиране на тази мисия е да достигнем 150 милиона** щ.д. до края на юни 2017г. Цифрите показват, че ще надвишим тази цел. Това означава, че по пътя ни към доброто, пред нас се откриват нови хоризонти за амбициозни програми за мир. Моля, позволете ми в този момент да ви напомня за предложението, което ви направих в началото на моята реч. Моля всеки един от вас да направи незабравимо дарение към нашата Фондация по време на тази незабравима повратна юбилейна година на нашата Фондация.
3. Приятели мои, опитах се да направя един преглед на това как показваме РОТАРИ В СЛУЖБА НА ЧОВЕЧЕСТВОТО чрез нашата Ротари фондация. За да стане Ротари още по-ефективно в България, **аз ви приканвам да разработвате и стартирате устойчиви хуманитарни проекти, като се фокусирате върху възможностите и службата, които можете да предоставите на своите общности чрез ресурсите на нашата Ротари фондация.**
4. **В заключение позволете ми да акцентирам върху един последен въпрос.** Очевидно е, че каквото и да кажем и да правим за Ротари в България, то има пряка връзка със силно Ротари във вашата страна. А силното Ротари се свързва предимно със силен членски състав и ефективна служба, която е в контакт с общностите.

1. Ротари е основано добре в България и се поддържа добре от самото начало. Вие можете да бъдете сред водещите дистрикти в нашата Зона 20. Вие можете да осигурите повече лидери за нашия ротариански свят. И по този път вие можете да улесните растежа и ефективността на Ротари още повече в България чрез примерната си служба. А в дългосрочен план, вие можете да излъчите българин директор на Ротари Интернешънъл или попечител на Ротари фондацията. Всичко, от което се нуждаете, е всеотдайност и ангажираност. Може и да не го видим през нашия живот. Но също както годините, когато стартирахте Ротари в България, когато никой не знаеше нищо за Ротари, сега можете да започнете и да бъдете част от ново амбициозно ротарианско движение, за да направите Д-2482 един водещ дистрикт. По този път Ротари фондацията ще бъде вашето най-добро??? и ефективно средство. В реализирането на тази мисия успешно, аз винаги ще бъда на разположение, за да ви помагам, както винаги.
2. БЛАГОДАРЯ ВИ